Real Banda de Gaitas

A Real Banda de Gaitas da Excma. Deputación de Ourense é unha banda de gaitas fundada en Ourense por Xosé Lois Foxo.
 Historia 
A banda é dependente da Deputación de Ourense. Conta tamén cunha Escola Provincial de Gaitas, tamén dependente da Deputación, na que se imparten clases tanto de gaita como de percusión. Nas súas actuacións emprega gaitas en si bemol, gaitas de "barquín" (sopro mecánico), afinadas en fa agudo e fa grave, así coma unha sección de percusión formada por redobrantes de alta tensión, tambores tenores, bombos, pandeiretas e tarrañolas. Conta tamén unha sección de bastóns de mando e unha sección de pandeireteiras. O seu repertorio abrangue tanto música tradicional galega como dos países chamados 'celtas', e en certos casos, con música procedente doutras culturas do mundo.

Na súa sede a agrupación conta cun Museo da Gaita, no que se exhiben diversos exemplares do instrumento, así como iconografía diversa relacionada.

 Polémica 
En torno este tipo de agrupacións existe unha forte polémica derivada das innovacións introducidas. Dado que de Ourense foi a primeira e, sen dúbida, a máis coñecida deste tipo de formacións, é obxectivo de moitas e moi fortes críticas. Aqueles que están en contra opinan que ditas innovación afastan a banda totalmente da música e da cultura tradicional galega, destacando que:
 Empréganse instrumentos que non se consideran tradicionais. A agrupación emprega gaitas morfoloxicamente distintas a gaita galega, coa ronqueta e o chillón colocados ao par do ronco, de xeito similar as gaitas escocesas. Tamén percusión de alta tensión, tanto nos bombos como nos redobrantes. Estes cambios non só afectan a imaxe dos instrumentistas senón o son e musicalidade.
 Os traxes empregados durante as actuacións inclúen en ocasións capas ou pantalóns frouxos, que tamén parecen asimilados da tradición escocesa.
 A marcialidade da banda está moi afastada das formacións habituais, sendo semellantes a desfiles.

 Distincións 
A banda recibiu o título de Real polo Rei Xoán Carlos I de España. Posúe moitos outros galardóns e recoñecementos de carácter nacional e internacional e de varias casas galegas, e ten actuado para diversos persoeiros e representantes políticos. 
 Publicacións 
 Bibliografía 
 Anuario da Gaita (publicado dende o ano 1986)

 Discografía 
 Muiñeira para Elisa (1995)
 Banda de Gaitas do Caurel: o son dos eidos
 Cantares da serra do Caurel - Ilda Álvarea Macía (2009)
 Festa do San Pedro en Ferreirós Os Padernes (1974)
 Ano Santo (1994)
 Gallaecia (1994)
 Adelita
 Terras altas do Cebreiro (1995)
 Solistas Real Banda de Gaitas (1995)
 Gaudeamus Igitur
 Cantigas de Ourense (con Xapón no recordo)
 Concerto no Teatro Avenida de Bos Aires (1998)
 O camiño 
 Muiñeira de Wojtyla
 St. Patrick's day parade en Nova York, marzo de 2000
 Festa Celta
 Cantigas do Mar
 Gran Rapsodia de Aires Populares de Galicia
 Muiñeira para Chus
 Centenario Estrella Galicia (2006)
 Concerto Atox (2006)
 Cantiga de Berce para a Infanta Sofía
 Himnos e marchas procesionais de Galicia
 Cantares Populares (con Miriam Figueiras)
 Himno Galego (con María do Ceo) (2007)

 Videografía 
 Filandón de Músicas do Caurel 
 Concertos monumentais Provincia de Ourense
 Concertos a súa santidade o papa Xoán Paulo II
 Concerto de Nadal 2005
 Concerto Real Banda Burgos (2007)
 Concerto Real Banda Salamanca (2007)
 Concerto en Lausane, Suíza (2007)
 Viaxe a Exipto (2008)
 Concerto de Reis (2008)
 Marco Foxo Gañador Solistas 2009

 Véxase tamén 
 Outros artigos 
Xosé Lois Foxo
 Ligazóns externas 
Páxina oficial da Real Banda

Categoría:Grupos musicais de Ourense